钦定古今图书集成/明伦汇编/官常典/第604卷 > 范谦
## 钦定古今图书集成/明伦汇编/官常典/第604卷 > 范谦

按《汝宁府志》：“谦字汝益，江西丰城人，进士。先在翰苑，
以言事忤张江陵，于万历十四年出为佥事，两督学
政。十六年迁按察使，备兵信阳，谕诸武弁优恤军士，
奉法率职，毋负国恩。乃教以鹅鹳鱼丽之法，时时讲
武，较其技艺而赏罚之，俾将知兵，兵知战。于是汝南
遂称精兵处矣。比岁大祲，饿殍相望，谦多方赈济，全”
活无算。邻封寇起，煽动数郡，汝独宴然。濒行，署中一
切供具封识如故。所馀赎锾，悉留以赈荒。历官礼部
尚书。